
REFERAT DE APROBARE  A PROIECTULUI DE HOTĂRÂRE
privind radierea poziției nr. 4894 din Anexa 1 la HCLMT nr.109/27.03.2012
1. Descrierea situaţiei actuale:
	Prin adresa nr. CCT2020- 5 /25.02.2020 Universitatea Politehnica Timișoara  a solicitat efectuarea demersurilor pentru reglementarea situației juridice a terenurilor din str. George Enescu (fostă str. Dobrogeanu Gherea) nr.1, înscrise în  CF 425883 Timișoara (C.F. vechi 15833) cu nr.top. 30/1  și suprafaţa de 5500 mp, respectiv CF 425928 cu nr. top. 30/3 și suprafaţa de 4500 mp, aflate în folosința Universității Politehnica Timișoara, fosta denumire fiind  Institutul Politehnic din Timișoara.

2. Schimbări preconizate și rezultate așteptate:
	Reglementarea situației juridice a parcelelor menționate mai sus este necesară în vederea înscrierii geometriei imobilelor în cartea funciară.

3. Alte informații:
 	Prin HCLMTnr.109/2012 s-a aprobat includerea în inventarul domeniului public al Municipiului Timișoara a parcelelor respective, urmând să fie atestat prin hotărâre de guvern, dar până în prezent nu a fost emisă o hotărâre, dreptul de proprietate publică fiind înscris doar provizoriu. 

4. Concluzii:
	Având în vedere cele menţionate mai sus, considerăm necesară și oportună radierea poziției nr.4894 din Anexa 1 la HCLMT nr.109/2012 la care sunt înscrise parcelele din CF 425883 Timișoara (C.F. vechi 15833) cu nr.top. 30/1 în suprafaţa de 5500 mp, respectiv CF 425928 cu nr. top. 30/3 în suprafaţa de 4500 mp și revenirea la situația anterioară, proprietar Statul Român în folosința Universității Politehnica Timișoara.

RAPORT DE SPECIALITATE
privind radierea poziției nr. 4894 din Anexa 1 la HCLMT nr.109/27.03.2012

              Având în vedere Referatul de aprobare a proiectului de hotărâre nr.CCT2020-5/25.02.2020 al Primarului Municipiului Timișoara și Proiectul de hotărâre privind radierea poziției nr.4894 din Anexa 1 la HCLMT nr.109/2012, facem următoarele precizări:
	Universitatea Politehnica Timișoara  a solicitat prin adresa nr. CCT2020 - 5 / 25.02.2020 efectuarea demersurilor pentru reglementarea situației juridice a terenurilor din str. George Enescu (fostă str. Dobrogeanu Gherea) nr.1, înscrise în  CF 425883 Timișoara (C.F. vechi 15833) cu nr.top. 30/1  și suprafaţa de 5500 mp, respectiv CF 425928 cu nr. top. 30/3 și suprafaţa de 4500 mp, aflate în folosința Universității Politehnica Timișoara, fostul  Institut Politehnic din Timișoara.
	Prin HCLMT nr.109/2012 s-a aprobat includerea în inventarul domeniului public al Municipiului Timișoara a parcelelor respective, urmând să fie atestat prin hotărâre de guvern, dar până în prezent nu a fost emisă o hotărâre privind atestarea la domeniul public al Municipiului Timișoara, dreptul de proprietate publică fiind înscris doar provizoriu. 
	Conform prevederilor Codului Administrativ, art. 292, alin.(1)” Trecerea unui bun din domeniul public al statului în domeniul public al unei unităţi administrativ-teritoriale se face la cererea consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin hotărâre a Guvernului, iniţiată de autorităţile prevăzute la art. 287 lit. a), care au în administrare bunul respectiv, dacă prin lege nu se dispune altfel”, alin.(3) ”Cererea prevăzută la alin. (1) se aprobă prin hotărâre a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz.”
	

	Reglementarea situației juridice a parcelelor menționate mai sus este necesară în vederea înscrierii geometriei imobilelor în cartea funciară, clădirile în care își desfășoară activitatea Universitatea Politehnica Timișoara fiind situate pe aceste terenuri.
	


	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind radierea poziției nr.4894 din Anexa 1 la HCLMT nr.109/2012 și revenirea la situația anterioară, proprietar Statul Român în folosința Universității Politehnica Timișoara asupra parcelelor înscrise în CF 425883 Timișoara (C.F. vechi 15833) cu nr.top. 30/1  și suprafaţa de 5500 mp, respectiv CF 425928 cu nr. top. 30/3 și suprafaţa de 4500 mp.

	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

